**ხელშეკრულება №**

**სახელმწიფო შესყიდვის შესახებ**

**(კონსოლიდირებული ტენდერი № CON--------)**

**ქ. თბილისი „---“ „---------------“ 20-- წელი**

ერთის მხრივ, (შემსყიდველი ორგანიზაციის დასახელება), შემდგომში – „შემსყიდველი“, წარმოდგენილი მისი (თანამდებობის დასახელება), (სახელი, გვარი) სახით და, მეორეს მხრივ, -----------, შემდგომში – „მიმწოდებელი“, წარმოდგენილი ------- სახით, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული „კონსოლიდირებული ტენდერის ჩატარების წესისა და პირობები“-ს, აგრეთვე „2021, 2022 და 2023 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2021 წლის 22 ნოემბრის №2049 განკარგულებისა და საწვავის 2023 წლის კონსოლიდირებული ტენდერის სატენდერო დოკუმენტაციის საფუძველზე, ვდებთ წინამდებარე ხელშეკრულებას შემდეგზე:

**1.ხელშეკრულებაში გამოყენებულ ტერმინთა განმარტებები**

1.1 ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის 2023 წლის განმავლობაში ევროდიზელის (არაუმეტეს 10 PPM საწვავი) გატანა ნავთობბაზიდან, სითხის სახით სახელმწიფო შესყიდვის მიზნით, CON---- კონსოლიდირებული ტენდერის ფარგლებში გაფორმებული ხელშეკრულება, რომელიც ხელმოწერილია მხარეთა მიერ, თანდართული ყველა დოკუმენტით და დოკუმენტაციით, რომლზეც ხელშეკრულებაში არის მინიშნებები;

1.2 „ხელშეკრულების ღირებულება“ – საერთო თანხა (შესასყიდი საორიენტაციო რაოდენობა გამრავლებული 1 (ერთი) ლიტრი საწვავის სავარაუდო ფასზე), რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების სრული და ზედმიწევნით შესრულებისათვის.

1.3 დღე, კვირა, თვე - კალენდარული დღე, კვირა, თვე, თუ ხელშეკრულებით ან/და სატენდერო დოკუმენტაციით სხვა რამ არ არის განსაზღვრული;

1.4 ,,შემსყიდველი” - ორგანიზაცია, რომელიც საქართველოს კანონმდებლობის შესაბამისად, ახორციელებს შესყიდვას ხელშეკრულებისა და სატენდერო დოკუმენტაციის პირობების მიხედვით.

1.5 „მიმწოდებელი“ - იურიდიული/ფიზიკური პირი, რომელიც საქართველოს კანონმდებლობის შესაბამისად, ახორციელებს მომსახურების გაწევას ხელშეკრულებისა და სატენდერო დოკუმენტაციის პირობების მიხედვით;

1.6 „საქონელი“ – ხელშეკრულების მე-2 მუხლით გათვალისწინებული ხელშეკრულების ობიექტი.

1.7 „ევროდიზელის“ მარკის საწვავი - არაუმეტეს 10 PPM ევროდიზელის ტიპის საწვავი გატანა ნავთობბაზიდან, სითხის სახით.

1.8 სატენდერო კომისია - საქართველოს მთავრობის 2021 წლის 22 ნოემბრის N2049 ანკარგულების საფუძველზე შექმნილი სატენდერო კომისია;

1.9 სატენდერო დოკუმენტაცია – არაუმეტეს 10 PPM ევროდიზელის (გატანა ნავთობბაზიდან, სითხის სახით) ტიპის საწვავის 2023 წლის კონსოლიდირებული ტენდერის (CON -----) სატენდერო დოკუმენტაცია, რომელიც შესაძლოა თან არ ერთვოდეს ხელშეკრულებას, თუმცა წარმოადგენს მის განუყოფელ ნაწილს.

**2.ხელშეკრულების საგანი და შესყიდვის ობიექტი**

2.1 ხელშეკრულების საგანს წარმოადგენს, შემსყიდველის მიერ „ევროდიზელის“ მარკის საწვავის (ერთჯერადად ან ეტაპობრივად, შემსყიდველი ორგანიზაციის საჭიროებიდან გამომდინარე, (შემდგომში - საწვავი, რომელიც აკმაყოფილებს ევროდიზელის მარკის საწვავის 2023 წლის კონსოლიდირებული სატენდერო დოკუმენტაციითა და დანართით განსაზღვრულ მოთხოვნებს) შესყიდვა. სსიპ სახელწიფო შესყიდვების სააგენტოს ვებ-გვერდზე გამოქვეყნებული CON – სატენდერო დოკუმენტაციით, მიმწოდებლის სატენდერო წინადადებითა და ღირებულებით.

2.2 შესყიდვის ობიექტია „ევროდიზელის“ მარკის საწვავის გატანა ნავთობბაზიდან, სითხის სახით. საორიენტაციო რაოდენობაა --------------- ლიტრი.

**3.ხელშეკრულების საერთო ღირებულება**

3.1 ხელშეკრულების საერთო ღირებულებაა ------- ლარი.

3.2 ხელშეკრულების ღირებულება მოიცავს, როგორც მისაწოდებელი საქონლის ღირებულებას, ასევე, წინამდებარე ხელშეკრულების შესრულებასთან დაკავშირებულ ხარჯებს, მათ შორის, საქართველოს კანონმდებლობით გათვალისწინებულ ყველა გადასახადს და საწვავის შენახვის ხარჯებს.

3.3 ხელშეკრულებაში მითითებული შესასყიდი ევროდიზელის მოცულობა, ერთი ლიტრი „ევროდიზელი“-ს ფასი და ხელშეკრულების ღირებულება საორიენტაციო ხასიათისაა და შესაძლებელია შეიცვალოს ხელშეკრულების მოქმედების პერიოდში.

**4.შესყიდვის ობიექტის ხარისხი, ფასის განსაზღვრა და სხვა პირობები**

4.1 მიმწოდებებლი იძლევა გარანტიას, რომ შესყიდვის ობიექტი შესაბამისობაში იქნება ხელშეკრულებასთან.

4.2 კონსოლიდირებულ ტენდერში გამარჯვებული პრეტენდენტის მიერ დაფიქსირებული ყველაზე დაბალი საბოლოო ფასიდან გამოითვლება „Z“ აშშ დოლარში, ასეულის სიზუსტით, (ტრანსპორტირებასთან, ლოჯისტიკასთან და შენახვასთან დაკავშირებული ხარჯები, ზედნადები ხარჯები და საწარმოს მოგება) შემდეგი ფორმულის მეშვეობით:

რომელშიც:

C bid - ელექტრონული ვაჭრობის შედეგად დაფიქსირებული საბოლოო ფასი 1 ლიტრ ევროდიზელზე (ლარში);

Rnov - აშშ დოლართან მიმართებაში ლარის ოფიციალური გაცვლითი კურსის 2022 წლის ნოემბრის თვის საშუალო არითმეტიკული;

D - მიმწოდებლის სატენდერო წინადადებით წარმოდგენილი ევროდიზელის სიმკვრივის მაჩვენებელი (გრ/სმ3);

Pnov - PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2022 წლის ნოემბრის თვის საშუალო არითმეტიკული ფასი აშშ დოლარში (შემდგომში - პლაცის ნიშნული);

Anov - 2022 წლის ნოემბრის თვეში ერთ მეტრულ ტონა საწვავზე აქციზის ოდენობა ლარებში.

Z და D სიდიდეები უცვლელია 2023 წლის 31 დეკემბრის ჩათვლით.

4.3 მიმწოდებელი ახორციელებს ყოველი მიმდინარე კალენდარული თვისათვის 1 ლიტრი ევროდიზელის ნომინალური ღირებულების განსაზღვრას თვის პირველივე სამუშაო დღეს (შემდგომში - ნომინალური ღირებულება - Cnom) შემდეგი ფორმულის მეშვეობით:

nom

სადაც, P და R წარმოადგენს მიმდინარეს წინა კალენდარული თვის შესაბამისი მონაცემების საშუალო არითმეტიკულ სიდიდეებს, A - მიმდინარე თვისთვის მოქმედ ერთ მეტრულ ტონა საწვავზე აქციზის ოდენობას ლარებში, 18% - დღგ, ხოლო Z და D – 4.1 პუნქტით გათვალისწინებულ გამარჯვებული სატენდერო წინადადებით წარმოდგენილ უცვლელ სიდიდეებს.

4.4 ნავთობპროდუქციის (საწვავის) სპეციფიურობიდან გამომდინარე, მისი ღირებულების საერთაშორისო სასაქონლო ბირჟაზე არსებულ ცვალებად ფასზე (P) ან/და აშშ დოლართან მიმართებაში ეროვნული ვალუტის ოფიციალური გაცვლით კურსზე (R) ან/და ერთ მეტრულ ტონა საწვავზე აქციზის (A) ოდენობაზე დამოკიდებულების გამო, მიმწოდებელი ვალდებულია შემსყიდველ ორგანიზაციას ყოველთვიურად წარუდგინოს ნომინალურ ღირებულებაზე დაყრდნობით გამოთვლილი მიმდინარე თვის განმავლობაში მისაწოდებელი საქონლის ერთეულის ფასი (მიმდინარე თვის სახელშეკრულებო ფასი - C1).

4.5 2023 წლის იანვრის სახელშეკრულებო ფასი განისაზღვრება ელექტრონული ვაჭრობის შედეგად დაფიქსირებული 1 ლიტრი ევროდიზელის საბოლოო ფასის (Cbid) ტოლი სიდიდით. ყოველი მომდევნო თვის სახელშეკრულებო ფასი კი გამოითვლება 1 ლიტრი ევროდიზელის ნომინალურ ღირებულებაზე დაყრდნობით, შემდეგი პრინციპის გათვალისწინებით:

ა) მიმწოდებელი, ითვალისწინებს რა პლაცის ნიშნულის, აქციზისა და სავალუტო კურსის ცვალებადობას, ყოველი კალენდარული თვის პირველ სამუშაო დღეს, განსაზღვრავს 1 ლიტრი ევროდიზელის მიმდინარე თვის სახელშეკრულებო ფასს შემდეგი პრინციპის მიხედვით: იმ შემთხვევაში, თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი ევროდიზელის ნომინალური ღირებულების (Cnom) სამზე ნაკლები პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უდრის წინა თვის სახელშეკრულებო ფასს, ხოლო იმ შემთხვევაში თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი ევროდიზელის ნომინალური ღირებულების (Cnom) სამი ან მეტი პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უტოლდება ფორმულით გაანგარიშებული მიმდინარე თვის ნომინალურ ფასს.

ბ) სახელშეკრულებო ფასის დადგენისას ასევე გათვალისწინებულ უნდა იქნას შემდეგი პრინციპი: იმ შემთხვევაში, თუ მიმწოდებლის საცალო რეალიზაციის ქსელში ერთი ლიტრი ევროდიზელის საანგარიშო თვის საშუალო არითმეტიკული ფასი წინა კალენდარული თვის შესაბამის მაჩვენებელზე 10%–ზე (ასეულის სიზუსტით) მეტით შემცირებულია, მაშინ მიმდინარე თვის C1 უნდა იყოს მიმწოდებლის საცალო რეალიზაციის ქსელში ერთი ლიტრი ევროდიზელის საანგარიშო თვის საშუალო არითმეტიკულ ოდენობაზე მინიმუმ 10 თეთრით (0,10 ლარით) ნაკლები, ხოლო თუ 15%–ზე მეტით შემცირებულია – მინიმუმ 5 თეთრით (0,05 ლარით) ნაკლები.

4.6 მიმწოდებელი ვალდებულია ყოველი თვის პირველ სამუშაო დღეს სატენდერო კომისიას წარუდგინოს სატენდერო დოკუმენტაციის, დანართი N1-ის მე-2 პუნქტით განსაზღვრული A, P და R საფუძველზე გამოთვლილი 1 ლიტრი ევროდიზელის მიმდინარე თვის სახელშეკრულებო ფასი (C1). ზემოაღნიშნული ფასი დაუყოვნებლივ უნდა განთავსდეს მიმწოდებლის ოფიციალურ ვებ-გვერდზე.

4.7 საანგარიშსწორებო ფასის დადგენისას გათვალისწინებულ უნდა იქნეს შემდეგი გარემოება: ევროდიზელის შესყიდვისას, მიმწოდებელი შემსყიდველ ორგანიზაციას წარუდგენს (ელექტროულად გამოუწერს) თითოეულ ჯერზე გასატანი ევროდიზელის მარკის საწვავის გამოწერილ ელექტრონულ ნავთობპროდუქტების საგადასახადო ანგარიშ-ფაქტურას, საწვავის გატანის დღეს.

4.8 საანგარიშსწორებო ფასი გამოითვლება ნომინალურ ღირებულებაზე დაყრდნობით განსაზღვრული საანგარიშსწორებო ფასის მიხედვით, რომელიც უნდა იყოს საწვავის გატანის დღისათვის მიმწოდებლის საცალო რეალიზაციის ქსელში არსებულ ფასზე (CR) მინიმუმ 15 თეთრით ნაკლები.

მაგალითი: თუ (CR)-0.15≥C1, საანგარიშსწორებო ფასი უდრის თვის დასაწყისში დადგენილ სახელშეკრულებო ფასს (C1), ხოლო თუ (CR)-0.15

4.9 მიმწოდებელმა თავის ვებგვერდზე ასევე უნდა განათავსოს ინფორმაცია სატენდერო დოკუმენტაციის 2.3.1 პუნქტით განსაზღვრულ საცალო რეალიზაციის ქსელში არსებული 1 ლიტრი ევროდიზელის ყოველდღიური ფასის შესახებ იმგვარად, რომ შესაძლებელი იყოს სატენდერო წინადადების მოქმედების ვადაში თითოეული დღის ფასის ნახვა. მიმწოდებელმა ასევე ყოველი სამუშაო დღის დასაწყისში უნდა მიაწოდოს სატენდერო კომისიას ინფორმაცია მის საცალო რეალიზაციის ქსელში არსებული 1 ლიტრი ევროდიზელის ყოველდღიური ფასის შესახებ ელექტრონული ფოსტის მისამართზე [oil2022-2023@spa.gov.ge](mailto:oil2022-2023@spa.gov.ge)

4.10 იმ შემთხვევაში, თუ შემსყიდველ ორგანიზაციასა და მიმწოდებელს შორის არ ხორციელდება დამატებითი შეთანხმებების სახით მიმდინარე სახელშეკრულებო ფასის ყოველთვიურად ასახვა, ანგარიშსწორების განხორციელებისას ხელშეკრულების მხარეები ხელმძღვანელობენ მიმწოდებლის ოფიციალურ ვებგვერდზე გამოქვეყნებული მიმდინარე თვის სახელშეკრულებო ფასით.

4.11 მიმწოდებელი პასუხისმგებელია საწვავის ფასთან დაკავშირებით წარმოდგენილი, ასევე მის ვებ- გვერდზე განთავსებული, ნებისმიერი ინფორმაციის სისწორეზე.

4.12 „ევროდიზელის“ მარკის საწვავის მიწოდება განხორციელდება წინამდებარე ხელშეკრულების გაფორმებიდან, მაგრამ არაუადრეს 2023 წლის 1-ლი იანვრიდან 2023 წლის -------- ჩათვლით.

**5. ანგარიშსწორების პირობები**

5.1 მიმწოდებელსა და შემსყიდველ ორგანიზაციას შორის ანგარიშსწორება ხორციელდება მიმდინარე თვის სახელშეკრულებო ფასის საფუძველზე დადგენილი საანგარიშსწორებო ფასის (C2) მიხედვით, უნაღდო ანგარიშსწორების ფორმით, ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს. საანგარიშსწორებო ფასი გამოქვეყნდება მიმწოდებლისა და სახელმწიფო შესყიდვების სააგენტოს ვებ-გვერდზე.

5.2 შესყიდვის ობიექტის ფასის განსაზღვრა და ანგარიშწორების პირობები განისაზღვრება სატენდერო დოკუმენტაციის დანართი N1-ის შესაბამისად.

5.3 შემსყიდველი ორგანიზაცია ვალდებულია საგადასახადო კანონმდებლობით დადგენილი წესის დაცვით მოახდინოს ელექტრონული ნავთობპროდუქტების სპეციალური საგადასახადო ანგარიშ-ფაქტურის დადასტურება არაუგვიანეს მისი ელექტრონულად გამოწერის დღისა ან უარი თქვას მის დადასტურებაზე შესაბამისი დასაბუთებით. ევროდიზელის მიწოდებისას ანგარიშსწორება განხორციელდება ანგარიშ-ფაქტურის დადასტურებიდან 5 სამუშაო დღის ვადაში.

5.4 2023 წლის დეკემბრის განმავლობაში მიწოდებულ საწვავზე ანგარიშსწორება უნდა განხორციელდეს არა უგვიანეს 2024 წლის იანვრის ჩათვლით.

**6. მხარეთა უფლება - მოვალეობები**

**6.1. მიმწოდებელი ვალდებულია:**

6.1.1 მიმწოდებელმა ხელშეკრულების გაფორმებიდან, მაგრამ არაუადრეს 2023 წლის პირველი იანვრიდან 2023 წლის 31 დეკემბრის ჩათვლით (ერთიანად ან ეტაპობრივად, შემსყიდველის მოთხოვნის შესაბამისად) უნდა უზრუნველყოს საწვავის მიწოდება მიმწოდებლის ნავთობბაზებიდან (*მდებარე: 1. ქ. თბილისი, ალექსი შიუკაშვილის ქ. #35 ან/და 2. სამტრედია, ბახტაძის ჩიხი I, #23))*, საიდანაც საწვავის მხარეთა შორის შეთანხმებულ მისამართზე ტრანსპორტირებას საკუთარი ტრანსპორტით და ხარჯით უზრუნველყოფს მიმწოდებელი (რა დროსაც ტრანსპორტირების ხარჯი შედის მისაწოდებელი საწვავის ფასში), თუ მხარეთა ურთიერთშეთანხმებით სხვა რამ არ არის დადგენილი. ამასთან, თითოეულ შეკვეთაზე მისაწოდებელი საწვავის რაოდენობა არ უნდა იყოს 2000 (ორი ათასი) ლიტრზე ნაკლები, თუ მხარეთა ურთიერთშეთანხმებით სხვა რამ არ არის დადგენილი.

6.1.2 საკუთარი ხარჯებით, დაკალიბრებული საწვავმზიდებით უზრუნველყოს შემსყიდველისათვის „საწვავის“  სითხის სახით მიწოდება შემსყიდველის მოთხოვნის შესაბამისად, მოთხოვნიდან ათი სამუშაო დღის ვადაში. შემსყიდველის მოთხოვნის საფუძველზე, მიმწოდებელი გამოუწერს შემსყიდველს ელექტრონულ ნავთობპროდუქტების სპეციალურ საგადასახადო ანგარიშ-ფაქტურას (შემდგომში - „ენსაფ“) მოთხოვნილი რაოდენობის საწვავზე. შემსყიდველი ვალდებულია საგადასახადო კანონმდებლობით დადგენილი წესის დაცვით ასევე ელექტრონულად მოახდინოს „ენსაფ“-ის დადასტურება არაუგვიანეს მისი ელექტრონულად გამოწერის დღისა, რის შემდეგაც განხორციელდება საწვავის ნავთობბაზაში მიწოდება/გადაცემა ან საწვავის ადგილზე ტრანსპორტირება. საწვავის ნავთობბაზაში/ადგილზე მიწოდების შემდეგ მხარეები აფორმებენ შესაბამის მიღება-ჩაბარების აქტს.

6.1.3 შემსყიდველის მინდობილობით უფლებამოსილ პირთან ----- გააფორმოს შესაბამისი მიღება-ჩაბარების აქტი (დანართი №), საწვავის გადაცემაზე. მიმწოდებლის მხრივ, მიღება-ჩაბარების აქტს ხელს აწერს --------.

6.1.4 მიღება-ჩაბარების აქტის გაფორმების შემდეგ ნებისმიერი რისკი, ტრანპორტირებაზე და სხვა ნებისმიერ საკითზე პასუხისმგებლობა გადადის შემსყიდველზე,

6.1.5 განიხილოს შემსყიდველის პრეტენზიები და მიაწოდოს მოტივირებული წერილობითი პასუხი ყველა საკითხზე;

6.1.6 უზურნველყოს ამ ხელშეკრულებით მასზე დაკისრებული სხვა ვალდებულებების შესრულება.

6.1.7 გაუფორმოს საწვავის სახელმწიფო შესყიდვის შესახებ ხელშეკრულება ყველა იმ შემსყიდველ ორგანიზაციას, რომელიც წერილობით მიმართავს მას შესაბამისი ხელშეკრულების გაფორმებაზე, შემსყიდველის წერილობითი მიმართვიდან არაუგვიანეს 5 სამუშაო დღის ვადაში და უზრუნველყოს მისთვის ხელშეკრულებით გათვალისწინებული საორიენტაციო რაოდენობის საწვავის მიწოდება, ერთჯერადად ან ეტაპობრივად, შემსყიდველი ორგანიზაციის საჭიროებიდან გამომდინარე.

**6.2. მიმწოდებელი უფლებამოსილია:**

6.2.1 შემსყიდველს შეუჩეროს საწვავის მიწოდება, თუ შემსყიდველის მიერ წინამდებარე ხელშეკრულების 5.3 პუნქტით გათვალისწინებული გადახდის ვადები იქნება დარღვეული.

6.2.2 თუ 5.3 პუნქტით განსაზღვრულ ვადაში, შემსყიდველის ბრალეულობით არ მოხდება ანგარიშ-ფაქტურის დადასტურება, საწვავის მიწოდების კონკრეტული შესაბამისი მოთხოვნა უქმდება, ხოლო მსგავსის გამეორება განხილული იქნება შემსყიდველი მხარის მიერ ნაკისრი ვალდებულების არაჯეროვან შესრულებად.

6.2.3 მოსთხოვოს შემსყიდველს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების შესრულება.

**6.3. შემსყიდველი ვალდებულია:**

6.3.1 უზრუნველყოს ხელშეკრულების შესრულების კონტროლი (ინსპექტირება);

6.3.2 განახორციელოს მიმწოდებელთან ანგარიშსწორება ხელშეკრულების 5.3 პუქტით დადგენილი ვადებისა და პირობების შესაბამისად.

6.3.3 უზრუნველყოს საწვავის მიღება მხოლოდ წინამდებარე ხელშეკრულების პირობების სრული დაცვით.

6.3.4 მინიმუმ ათი სამუშაო დღით ადრე წერილობით შეატყობინოს მიმწოდებელს საქონლის შესყიდვის თაობაზე - საწვავის ოდენობისა და მიწოდების ადგილის მითითებით.

6.3.5 საწვავის მიღებისას დაიცვას ნავთობროდუქტების მიღებასთან დაკავშირებული უსაფრთხოების წესები და ნორმები.

6.3.6 შეუქმნას მიმწოდებელს საწვავის ადგილზე მიწოდება/დაცლისათვის ყველა ტექნიკური და აუცილებელი პირობა. იმ შემთხვევაში, თუ მიწოდების/დაცლის ადგილი (რეზერვუარი) სპეციფიკურია თავისი ადგილ მდებარეობით, ამის შესახებ წინასწარ უნდა ეცნობოს მიმწოდებელს წერილობით მოთხოვნაში.(მაგ: მისადგომი მანძილი-დაშორება რეზერვუართან რთული რელიეფის საავტომობილო გზა და სხვა), ხოლო უსაფრთხოების ნორმებიდან გამომდინარე, მიმწოდებლის მხრიდან მოთხოვნის შემთხვევაში, მხარეები უნდა შეთანხმდნენ საწვავის მიწოდების/დაცლის ალტერნატიულ მისამართზე.)

6.3.7 საწვავის მიღებისას მოახდინოს საწვავის კონტროლი და გააფორმოს მიმწოდებელთან შესაბამისი მიღება-ჩაბარების აქტი (დანართი №) უფლებამოსილი პირის მეშვეობით.

6.3.8 შეასრულოს ამ ხელშეკრულებით მასზე დაკისრებული სხვა ვალდებულებები.

**6.4. შემსყიდველი უფლებამოსილია:**

6.4.1 საწვავის შესყიდვის წესის სპეციფიკიდან გამომდინარე, მიმწოდებელთან მიავლინოს, უფლებამოსილი პირი, რომელიც მიმწოდებლის საბითუმო ბაზაზე დაესწრება და ინსპექტირებას ჩაუტარებს მისაწოდებელი საწვავის ბენზინმზიდში ჩასხმას. სათანადო ინფორმაციას მიაწვდის საფინანსო სამსახურს ანგარიშ-ფაქტურის დროული დადასტურებისათვის.

6.4.2 მოთხოვნის წარდგენამდე მხარეების ლოჯისტიკური საშუალებებიდან (შესანახი რეზერვუარის, ბენზინმზიდის ავზის ან ავზის დანაყოფის მოცულობა, უსაფრთხოებასთან და რაოდენობის ზუსტ აღრიცხვასთან დაკავშირებული საკითხები) გამომდინარე, მიმწოდებელთან შეთანხმების საფუძველზე, მოახდინოს სითხის სახით მისაწოდობელი რაოდენობის განსაზღვრა.

6.4.3 მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

**7. მხარეთა პასუხისმგებლობა ხელშეკრულების დარღვევისას**

7.1.ხელშეკრულებით ნაკისრი ვალდებულებების შესრულების ვადის, მათ შორის საქონლის მიწოდების, ხარვეზის აღმოფხვრის განსაზღვრული ვადის გადაცილების შემთხვევაში შემსყიდველი უფლებამოსილია მიმწოდებელს დააკისროს პირგასამტეხლოს გადახდა ყოველ ვადაგადაცილებულ დღეზე მისაწოდებელი საქონლის ღირებულების 0,2%-ის ოდენობით.

7.2 შემსყიდველის მიერ წინამდებარე ხელშეკრულების 5.3 პუნქტით განსაზღვრული გადახდის ვადის დარღვევისათვის, მიმწოდებელი უფლებამოსილია მოსთხოვოს შემსყიდველს (ხოლო ასეთი, მოთხოვნის შემთხვევაში შემსყიდველი ვალდებულია აუნაზღაუროს) პირგასამტეხლო - ყოველ ვადაგადაცილებულ დღეზე გადაუხდელი თანხის 0.01%-ის ოდენობით.

7.3 პირგასამტეხლოს გადახდა არ ათავისუფლებს მხარეებს ძირითადი ვალდებულებების შესრულებისგან.

**8. ხელშეკრულების შესრულების უზრუნველყოფის გარანტიები**

8.1 იმ შემთხვევაში თუ სახელშეკრულებო ღირებულება აღემატება 200 000 (ორასი ათას) ლარს ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია, გარანტია წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან/და სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, - ეროვნულ ვალუტაში. რომელიც წარმოადგენს ხელშეკრულების განუყოფელ ნაწილს. ხელშეკრულების უზრუნველყოფის საბანკო გარანტიის მოქმედების ვადა უნდა განისაზღვრებოდეს ხელშეკრულების გაფორმებიდან მინიმუმ 20--- წლის ------ ჩათვლით. იმ შემთხვევაში თუ მიმწოდებლის საგარანტიო ვალდებულებები სრულად შესრულდება 20----- წლის------, შემსყიდველი უფლებამოსილია მიმწოდებელს დაუბრუნის ხელშეკრულების უზრუნველყოფის საბანკო გარანტია.

8.2 ხელშეკრულების შესრულების გარანტია წარმოადგენს ხელშეკრულების განუყოფელ ნაწილს.

8.3 ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 2% ის ოდენობით.

8.4 მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს მიმწოდებელს საბანკო გარანტია ან/და მასთან დაკავშირებული დოკუმენტაცია მოთხოვნიდან 14 დღის განმავლობაში.

8.5 მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში შემსყიდველი ვალდებულია მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია.

8.6 წარმოდგენილი ხელშეკრულების შესრულების უზრუნველყოფის გარანტია არ მცირდება მიმწიდობლების მიერ ნაკისრი ვალდებულებების შესრულების პროპორციულად.

**9.ხელშეკრულების მოქმედების ვადა**

წინამდებარე ხელშეკრულება ძალაში შედის მხარეთა მიერ მისი ხელმოწერისთანავე და მოქმედებს 202- წლის ------- ჩათვლით.

**10.ხელშეკრულების შესრულების შეფერხება**

10.1 თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.

10.2 იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.

**11. დაუძლეველი ძალა (ფორს-მაჟორი)**

11.1 მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და უშუალო ზემოქმედებას ახდენენ წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

11.2 ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.

11.3 თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვიტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

11.4 ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.

**12.ხელშეკრულების შესრულების კონტროლი**

12.1 კონტროლის განმახორციელებელ კომისიას/საამისოდ უფლებამოსილ პირს, ნებისმიერ დროს შეუძლია განახორციელოს მიმწოდებლის მიერ ხელშეკრულების პირობების და სატენდერო დოკუმენტაციის მოთხოვნების შესრულების ინსპექტირება.

12.2 კონტროლისას ნაკლის აღმოჩენის შემთხვევაში, კონტროლის განმახორციელებელმა კომისიამ/საამისოდ უფლებამოსილმა პირმა უნდა შეადგინოს შემოწმების აქტი.

12.3 ნაკლის აღმოჩენის შემთხვევაში, კომისია ვალდებულია დაუყოვნებლივ წერილობით ან/და სატელეფონო შეტყობინებით აცნობოს მიმწოდებელს აღმოჩენილი ნაკლის შესახებ და მოსთხოვოს აღნიშნულის გამოსწორება ან შეცვლა.

12.4 აქტის საფუძველზე, საჭიროების შემთხვევაში, ჩატარდება მოწოდებული საქონლის ექსპერტიზა.

12.5 გამოვლენილი ნაკლის აღმოფხვრასთან და ხელახალ კონტროლთან დაკავშირებული ხარჯების ანაზღაურება ეკისრება მიმწოდებელს.

**13. ხელშეკრულების შეწყვეტა, ცვლილებების შეტანა**

13.1 მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შემსყიდველ ორგანიზაციას უფლება აქვს მიმართოს კონსოლიდირებული ტენდერის სატენდერო კომისიას ხელშეკრულების შეწყვეტის საკითხის გადაწყვეტის მიზნით.

13.2 ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე, გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზმიერების პრინციპებით.

13.3 კონსოლიდირებული ტენდერის სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, რომელიც გამოითვლება შემდეგნაირად: კონსოლიდირებულ ტენდერში ელექტრონული ვაჭრობის დასრულების დღეს მიმწოდებლის საცალო რეალიზაციის ქსელში არსებული 1 ლიტრი „ევროდიზელის“ ფასისა და ელექტრონული ვაჭრობის შედეგად დაფიქსირებული საბოლოო ფასის სხვაობის გამრავლებით კონკრეტული ხელშეკრულებით შესასყიდი (დარჩენილი) „ევროდიზელის“ საორიენტაციო მოცულობაზე.

13.4 სატენდერო კომისიის მიერ ხელშეკრულების შეწყვეტის გადაწყვეტილების მიღებისას მიმწოდებელს ეკისრება პირგასამტეხლო შესასყიდი (დარჩენილი) საქონლის ღირებულების 5% ოდენობით.

13.5 შემსყიდველს უფლება აქვს ცალმხრივად შეწყვიტოს ხელშეკრულების მოქმედება:

13.5.1 მიმწოდებლის გაკოტრების შემთხვევაში;

13.6 ხელშეკრულების ცალკეული პირობების შეწყვეტა არ ათავისუფლებს მიმწოდებელს ხელშეკრულებით ნაკისრი სხვა ვალდებულების შესრულებისაგან.

13.7 ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე, რომელიც დადასტურებული უნდა იყოს ორივე მხარის უფლებამოსილი წარმომადგენლის ხელმოწერით.

13.8 წინამდებარე ხელშკრულება შეიძლება ვადამდე შეწყდეს:

13.8.1 ორმხრივი წერილობითი შეთანხმების საფუძველზე, სატენდერო კომისიის რეკომენდაციით.

**14. სადაო საკითხების გადაწყვეტა**

14.1 ხელშეკრულების შესრულებისას, მხარეთა შორის წამოჭრილი დავები ან აზრთა სახვადასხაობა შესაძლებელია გადაწყვეტილ იქნეს ორივე მხარის ერთობლივი მოლაპარაკების საფუძველზე.

14.2 შეთანხმების მიუღწევლობის შემთხვევაში, მხარეები მიმართავენ სასამართლოს საქართველოს კანონმდებლობის შესაბამისად.

**15. კონფიდენციალურობა**

15.1 მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.

15.2 ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.

**16. სხვა პირობები**

16.1 არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

16.2 მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

16.3 ხელშეკრულება შედგენილია ქართულ ენაზე

16.4 წინამდებარე ხელშეკრულების ნებისმიერი ცვლილება ან დამატება ძალაშია მხოლოდ მას შემდეგ, რაც ის წერილობითი ფორმითაა შედგენილი და ხელმოწერილი მხარეთა მიერ.

**17. მხარეთა რეკვიზიტები:**

|  |  |
| --- | --- |
| **შემსყიდველი:** | **მიმწოდებელი:**  **ს/ს `ვისოლ პეტროლიუმ ჯორჯია~**  **მის: ქ. თბილისი, ჭავჭავაძის გამზ. #74ბ**  **ს/ს `თიბისი ბანკი~**  **ბანკის კოდი: TBCBGE22**  **ა/ა: GE48TB1100000018467453**  **ს/კოდი: 202161098**  **-------------------------------------**  **-------------------------**  **-------------------** |

**დანართი N1**

**მხარეთა შორის 20-- წლის --- -------------- გაფორმებულ ხელშეკრულებაზე**

|  |  |  |  |  |  |  |
| --- | --- | --- | --- | --- | --- | --- |
| **#** | **საქონლის დასახელება** | **საწვავის ძრითადი მახასიათებლები** | **საორიენტაციო რაოდენობა (ლიტრი)** | **ერთეული ფასი ხელშეკრულების გაფორმების დღისთვის (ლარი)** | **საორიენტაციო საერთო ღრებულება (ლარი)** | **მიწოდების ადგილი** |
| **1** | **2** | **3** | **4** | **5** | **6** | **7** |
| 1 | **არაუმეტეს 10 PPM დიზელის ტიპის საწვავი (ევროდიზელი)** | **(არაუმეტეს 10 PPM)** | -- | - | - | - |

|  |  |
| --- | --- |
| **შემსყიდველი:** | **მიმწოდებელი:**  **ს/ს `ვისოლ პეტროლიუმ ჯორჯია~**  **მის: ქ. თბილისი, ჭავჭავაძის გამზ. #74ბ**  **ს/ს `თიბისი ბანკი~**  **ბანკის კოდი: TBCBGE22**  **ა/ა: GE48TB1100000018467453**  **ს/კოდი: 202161098**  **-------------------------------------**  **-------------------------**  **-------------------** |

**მხარეთა რეკვიზიტები**